
M. VL. KULCZYNSKI m. c. Fragmenta arachnologica, Il. 
(Accedit tabula VIL). 


V. De Araneo cucurbitino Clerck et nonnullis aliis araneis similibus. 


Araneus cucurbitinus (Clerck) auctorum, nonnullorum saltem, duas 
certo continet formas, inter se proximas et, ni fallor, non nisi par- 
tibus genitalibus distinctas. Utrum pro speciebus propriis an pro 
subspeciebus modo habendae sint hae formae, nescio. Inter exempla 
Europaea, non pauca, quae in manibus habeo, marem saltem non 
ullum vidi, qui transitum inter eas effieiat (feminae difficilius distin- 
guuntur); formas has itaque species esse censerem, nisi novissem 
Araneum cucurbitinum Madeirae insulae proprium; huius mas pal- 
porum fabricá quodammodo medium tenet inter formas Aranei си- 
curbitint Europaeas, feminam eius vero ab alterà earum, ей quidem, 
quam opisthographam appellabo, distinguere nescio (non audeo tamen 
contendere, feminas Maderianas ab A. opisthographo vevera nulla 
re differre, duas enim eas modo vidi, medioeriter quidem conser- 
vatas) Ad tempus itaque formas has tres, Europaeas duas et Ma- 
derianam. ut subspecies proferam; investigationes futurae fortasse 
eas specles veras esse demonstrabunt, fortasse inter varietates de- 
trudent. 

Qui sit typicus Araneus cucurbitinus Clerckn. difficilius est ad 
extrieandum. mihi quidem, neseio enim, an ambae formae, de qui- 
bus agitur, Sueciam incolant; si incolunt ambae, certo a Clerckio 

confusae sunt et nihil interest, utra earum pro typo speciei habeatur. 
Araneum cucurbitinum typicum eum appellabo, cuius solius exempla 
aliquot in Norvegia lecta et nomine A. cucurbitini Cl. signata, dono 
mihi dedit Cel. Embr. Strand; de Бас enim forma dubitari non potest, 
quin etiam in Sueciá occurrat. Alterius subspeciei: opisthographae, 
quae in Polonià rarior est quam А. cucurbitinus typicus et meridiem 
versus, ni fallor, frequentior fit, exemplum Scandinavicum non vidi. 

Е descriptionibus Агапег cucurbitini ab auctoribus prolatis cognosci 
non potest, ni fallor, quas formas spectent. Qualem їп modum рег 
terras distributi sint Araneus cucurbitinus typicus et ophisthographus, 
investigationes futurae itaque demum demonstrabunt. Secundum 
exempla, quae in manibus habeo, А“. cucurbitimus typicus incolit 
Galiciam, Poloniam Rossicam, Silesiam, Austriam Inferiorem, Tiro- 
liam, Hungariam cum Transsilvania, Croatiam (Adriaticam), Istriam, 
Belgiam, Angliam, Norvegiam, opisthographus vero: Galiciam, Bo- 
hemiam, Austriam Inferiorem, Hungariam, Transsilvaniam, Croatiam. 
(Adriaticain), Belgiam. 

Е speciebus Araneo cucurbitino similibus Europam inhabitat etiam 
Araneus proximus (Kulez), quem olim secundum marem а Dre В. 
Dybowski in Camtschadalià lectum descripsi’). Marem huius speciei 
in Norvegiá captum dono mihi dedit Cel. Embr. Strand. Araneus 
mediocris (Kulez.,?) probabiliter femina huius speciei est. Fortasse 
etiam in Galicia occurrit ከ866 species: inter araneas in Galicia 
collectas, quas olim pro A. cucurbitino habui, inveni non solum 
exempla multa A. opisthographi, sed etiam marem et feminam А. 
proximi; parum probabile mihi videtur, exempla haec extra Polo- 
niam lecta et casu quodam inter Polonica ішесіз esse. 

Ala species per orbem terrarum multo latius diffusa, quam ara- 
chnologis videtur, Araneus Westringii (Thor. est; hie non solum 
Europam septentrionalem et mediam et Asiam septentrionalem, sed 
etiam Americam septentrionalem incolit: Æpeira displicata Hentz, 
quam Cel. Н. C. Me Cook pro varietate Aranei cucurbitini habuit 3), 
secundum exempla olim mihi a Dre G. Marx communicata adeo 


1) Үреіға proxima Kulez. 1885. Araneae in Camtschadalia a Dre В. Dybow- 
ski collectae (Pamietnik Wydzialu matem.-przyrodn. Akademii Umiej. w Krakowie, 
мој рас Ол иа: «ВХ ከሮ T 

°) Epeira mediocris Kulez. 1901 in: Dritte asiatische l'orschungsreise des 
3rafen Eugen Zichy, vol. II, pag. 332, tab. XII, fig. 21. 

з) Mc. Cook, American Spiders and their Spinningwork, vol. ПІ, 1893, pag. 150. 

parum differt ab Araneo Westringii, ut speciei propriae adscribi 
non possit. Araneus Westringii itaque Ағ. displicatus (Hentz) 1847 
appellandus est. Epeira ornate Blackw. nimis dubium synonymum 
huius speciei mihi videtur propter scapum epigynae, qui longus 
describitur 1). 

Praeter has species tres ali Europae incolae, Ау. cucurbitino 
similes, prolati sunt ab auctoribus: Araneus alpicus (L. Koch). А. 
inconspicuus (E. Sim), A. silesiacus (Fick.)?) Prodibunt in lucem 
fortasse alii: Femina quaedam in regione Adriaticá Croatiae capta 
et in „Araneae Hungariae... conscriptae а С. Chyzer et L. Kul- 
czyüski", vol. I, pag. 131, ut Epeira cucurbitina prolata, neque А. 
cucurbitino, neque, ni fallor, ulli e sqeciebus ad hoc tempus deseri- 
ptis subiungi potest. Novo nomine, A. croaticus m., speciem hanc 
ornandam censeo, quamquam marem eius, eheu, non novi. 

Quum omnes hae species inter se valde sint similes, notae vero, 
quae ad eas distinguendas utiles esse possunt, nondum exhaustae 
videantur, descriptiones earum aliquatenus supplendas censeo. Taci- 
tum praeteribo draneum silesiacum (Fick.), quem non novi et qui 
dubia species mihi videtur: secundum deseriptionen scapi epigynae. 
qui latior quam longior esse et plicis transversis carere 
dieitur, araneam hane pro exemplo nondum adulto Ar. alpici (L. 
Koch, habuerim. Attingam Araneum Cossoni (E. Sim.) 5) Tunetanum. 
culus feminam et marem (nondum descriptum), una cum exemplo 
typico Ar. inconspicui іп montibus Pyrenaeis lecto. communicavit 
mihi Cel. E. Simon, fautor meus benignissimus, quem rogo, gratias 
meas maximas accipiat. 


Mares. 
Ad distinguendos mares specierum, de quibus agitur, — pluri- 
morun saltem, — notas optimas stemma 4) praebet. In palpo porrecto, 


1) J. Blackwall, A History of the Spiders of Great Britain and Ireland, pag. 346. 

% C, Fickert, Verzeichniss der schlesischen Spinnen (Zeitschrift für Entomo- 
logie, Breslau, 1876) pag. 70. | 

3) Exploration scientifique de la Tunisie. Etude sur les Arachnides... Paris 
1885, pag. 23. 

41 Brevitati studens, organum copulationis maris, parti tarsali insertum, „stemma“ 
(stema Мопреї) appellabo; ut autem talia loquendi genera dura et inepta, ut „pars 
apicalis partis basalis“ cet. evitem, partem eam stemmatis, quam Menge partem 
basalem nominavit, Cel. E. Simonium sequens, bulbum dicam. 

desuper viso, e stemmate bulbus solus conspicitur, in spiram con- 
tortus, striatus, scutum paene aequabiliter convexum, paullo oblon- 
gum formans. Apex partis huius latus anticum stemmatis et latus 
anticum exterius occupat. foras et retro plus minusve productus, 
plerumque corneus et obscure coloratus. Cum anfractu apicali bulbi, 
prope apicem intus, pars quaedam plerumque coniungitur, plus mi- 
nusve membranacea, quam conductorem emboli appellabo, quamquam 
non satis mihi persuasum est, partem hane revera cunductorem esse. 
Pars ,terminalis^ stemmatis e tribus constat processibus, subter in 
bulbo sitis; éorum duo in latere interiore initium capiunt, foras 
fere directi sunt; e processibus his posterior embolus est, anteriorem 
processum phvlloidem appellabo; processus tertius, lateri exteriori 
et basi bulbi propior, intus directus, plus minusve anteriora versus 
eurvatus, manifesto ,retinaculum“ (Menge) quoddam est. In stem- 
mate ab imo viso processus tres commodo commemorati in elus 
parte anteriore conspiciuntur, basis emboli et processus phylloidis 
plerumque margine laminae tarsalis, basis retinaculi vero conductore 
emboli et apice bulbi plus minusve occultatur; in fronte processuum 
et in latere exteriore anfractus apicalis bulbi conspicitur. 

Araneus cucurbitinus typicus, opisthographus, maderiunus, А. Cos- 
soni, proximus, displicatus forma bulbi inter se similes sunt valde 
et insigniter ей differunt ab 4. alpico et A. inconspicuo. 

Aranei cucurbitini typici (fig. 1) ,retinaculum“ spina est cornea, 
apicem versus fortius indurata et obscurior, quam in parte basali, 
gracilis, a Базі apicem versus parum inaequabiliter angustata, apice 
acuta, inaequabiliter curvata: а basi intus (et paullo retro) directa, 
paullo pone medium subito anteriora ct paullo interiora versus flexa. 
prope apicem leviter interiora versus curvata. In parte basali levi- 
ter scabrum est hoc retinaculum. in apicali laeve, linea rectá basim 
cum apice coniungenti dimensum ca. 0:30 mm longum; apex eius 
laminam tarsalem non attingit. Embolus, a parte inferiore visus, 
elongatus, а basi usque ad apicem paene aequabiliter angustatus, 
acutus, basi pallidus, apicem versus induratus et corneus. Processus 
phylloides totus pallidus, membranaceus, elongato lanceolatus fere, 
in parte basali angustior quam embolus, apicem versus primo levi- 
ter dilatatus, tum angustatus, apice obtusiusculus. Conductor emboli 
eum margine interiore anfractus apicalis bulbi, ante elus apicem. 
connatus, formam membranae crassiusculae habet, maximam partem 
sat mollis, paullo oblongae, foras et retro directae, recurvatae, late- 

ribus fere parallelis, apice rotundatae. Margo apicalis conductoris 
deorsum reflexus est; pars haec reflexa extrinsecus in media fere 
latitudine carinulà ornatur cornea brevi sat alti, in longitudinem 
directa. lateri antico, cui propior est, parallelà. Margines conductoris 
anticus et postieus apicem versus item согпеї sunt et extrinsecus 
paullo prominent (antieus saltem) ita, ut conductor certo situ (fig. 
15) desinere videatur in denticulos tres corneos, quorum antieus 
et medius melius expressi sunt et spatio minore inter se distant 
quam denticulus medius a postico. Anfraetus apicalis bulbi ab imo 
adspectus crasse falciformis videtur, apice acutus; revera anfractus 
hic in parte anticá bulbi triqueter est, margine antico superiore 
acuto, antico inferlore crasso, obtuso, quasi tumido, sed ultra reli- 
quas partes bulbi non prominenti, quum ab imo adspicitur. Partem 
exterlorem versus margo anticus inferior, compressus, in carinam 
abit acutam, optime evolutam, aequabiliter arcuatam; carina haec 
cum margine antico superlore coniungitur non proeul ab apice an- 
fraetus, qui itaque e triquetro omnino eompressus, lamelliformis fit 
(fig. 11). Cariná commemoratá et marginibus anfractus area defi- 
nitur fere semicircularis, concava, dense et subtiliter oblique striata 
similem in modum atque pars anfractus carinae et margini antico 
superiori interiecta; margo apicalis interior anfractus deorsum defle- 
xus est. A parte exteriore inferiore summus apex anfractus obtusus 
videtur. Margo anfractus anticus superior in parte bulbi anticá, 
acute excisus, dente ornatur parvo, forma varianti, obtuso, foras 
directo. 

Stemma maris, quem nomine Aranei Cosson? signatum commu- 
nicavit mihi Cel. E. Simon, nulla re a stemmate 4. cucurbitini dif- 
ferre mihi videtur, nisi carina anfractus apicalis bulbi, non aequa- 
bilter fere curvatá. sed in angulum latum acutum fracta (fig. 13). 
Dens, quo margo antieus superior anfractus apicalis ornatur, in 
altero palpo exempli huius sat bene evolutus. in altero fere nullus !). 

Aranci cucurbitint opisthogruphi (fig. 2) embolus et processus 
phylloides eádem Теге sunt forma atque in typico, processus phyl- 


1) Aranea haec non solum forma stemmatis sed etiam omnibus aliis partibus 
adeo similis est A. cucurbitino typico (sternum eius non obscurius coloratum est 
quam сохае, metatarsi anteriores non differunt armaturá а metatarsis A. cucur- 
bitini), ut addubitari possit, an revera sit mas Агате: Cosson, cuius femina — 
etiam simillima A. eucurbitino typico — ab eo armaturá metatarsorum anteriorum 
insigniter differt. 

loides modo fortasse apicem versus minus evidenter angustatus, apice 
magis obtusus, obscurior apicem versus; differunt: retinaculum, con- 
ductor emboli, anfractus apicalis bulbi. Retinaculum spinam similem 
quidem format, sed longiorem , ca. 040 mm longam (in palpo non 
distorto apex retinaculi fortasse constanter margine laminae tarsalis 
vecultatur), fere aequabiliter et minus fortiter curvatam, apicem 
versus non aut vix sinuatam; non aequabiliter a basi ad apicem 
attenuata est haec spina, sed medium versus subter leviter tumida. 
evidentius et in maiore parte scabra. Conductor emboli ut in 4. 
cucurbitino typico situs, membraniformis, apicem versus incrassatus. 
apice acuminatus potius quam rotundatus et deflexus, exstrinsecus 
carinulá cornea simili ornatus, sed longiore; margo anticus condu- 
ctoris, Corneus, compressus, carinam alteram format, versus carinam 
mediam curvatam et in apice conductoris cum ей coniunctam aut 
eam attingentem saltem; margo posticus anterlora versus curvatus, 
non induratus, in palpo ab imo viso dentem evidentiorem non for- 
mat. Anfractus apicalis bulbi similis atque in A. cucurbitino typico, 
sed eius margo anticus superior in apice bulbi obtuse modo excisus 
est, dente itaque minus expresso ornatur (an constanter?); margo 
anticus inferior item tumidus, sed in parte exteriore evanescens, 
neque carina acutá cum margine antico superiore coniunctus; deest 
itaque in apice anfractus huius cavum ца semilunare, margine 
elevato circumdatum, quo ornatur forma typica; pars cavo huie re- 
spondens prope apicem minus evidenter striata. loco ab apice magis 
remoto verum fortius et magis inaequabiliter quam in formà ty- 
pica plicata. 

Araneus cucurbitinus maderianus (fig. 3) forma гебпасић, са. 
0:40 mm longi, modice et paene aequabiliter curvati, sub marginem 
laminae tarsalis ingredientis, non differt fere a subsp. opisthographá; 
modo minus evidenter tumidum est retinaculum medium versus. 
Conductor emboli eontra fere eádem est forma atque in A. cucur- 
bitino typico, quoniam margo eius posterior apicem versus sat late 
corneus in palpo ab imo viso prominet et dentem format manifestum; 
carina cornea. quá margo anterior conduetoris ornatur, fortius evo- 
luta, quam in subsp. йуріса esse solet, et usque fere ad carinam 
mediam producta. Anfractus apicalis bulbi etiam similior parti re- 
spondenti A. cucurbitini typici quam opisthographi, carina acuta orna- 
tus tumorem subter situm cum margine externo coniungenti; carina 
haec in ambobus exemplis, quae vidi, paullo altior et fortius com- 

pressa in parte basali quam in subsp. typicá, in parte hac bene 
a tumore distincta, neque in eum sensim abiens. Pars anfractus са- 
rinae et арісі interiecta acute plicata, sive carinulis tribus aut qua- 
tuor acutis, optime expressis ornata (an constanter ?). 

Araneus proximus fabricà stemmatis (fig. 4) valde similis est А. 
cucurbitino typico et imprimis opisthographo. Retinaculum eádem est 
fere forma atque in opisthographo, sed longius, са. 0:50 mm longum 
(apex eius difficilius conspicitur, in palpo non distorto enim lamina 
tarsali occultatur), parte apicali sat brevi exceptà scabrum. Condu- 
ctor emboli similem in modum atque in prioribus cum anfraetu 
apicali bulbi coniunctus, magnam partem membranaceus, apicem 
versus inerassatus, latere antico, quum ab imo adspicitur rotun- 
dato-dilatato; apicem versus margo hic corneus, in carinam acutam 
compressus. eum parte marginis apicalis, item согпеї et compressi, 
in angulum plus minus rectum coniungitur. In paginà exterlore 
partis apicalis deflexae conductor emboli carinulâ ornatur cornea, 
in longitudinem paullo oblique posità, humili, minus quam in prio- 
ribus perspicuá. et ad eam, lateri postico propius, dente corneo 
compresso triangulari altiore, proxime a latere antico verum cari- 
nulá humillimá, margini huie parallelá, quae difficilius conspicitur. 
Certo situ apex conductoris quadridentatus videtur (fig. 14), denti- 
culis duobus anterioribus humilibus, primo lato obtuso, secundo 
acuto, dente tertio maiore obtuso. quarto (postico) adhuc maiore et 
acuto. Anfractus apicalis bulbi ut in prioribus excisus sinu rectan- 
gulo fere; 1n parte interlore sinus huius non in carinam compressus 
ut in illia. sed erassus et in tuber elevatus (fig. 10), quod in palpo 
ab imo viso insigniter prominet; pone sinum margo compressus 
et acutus est. Tumor, in quem inflatus est margo anticus inferior 
anfractus apicalis, similis atque in opisthographo. in parte exteriore 
non productus in carinam. 

Aranei displicati Europaei (А. Westringa) (fig. 5) retinaculum 
simile atque in prioribus. spinam format corneam, minus gracilem, 
modice curvatam, apicem versus similem in modum atque in А. 
cucurbitino typico sinuatam, modice compressam, in parte apicali 
magna laevem, in basali scabram, са. 0:40 mm longam, laminam 
tarsalem non attingentem (an constanter?). Processus phylloides pa- 
rum pallidior quam embolus, ab imo visus prope medium ea. 0:065 
mm erassus, а basi medium versus levissime incrassatus, tum lon- 
gius et fortius attenuatus. in apicem longum tenuem desinens, in 

universum ab embolo crassitudine non multum differens 1). A fronte 
visus processus phylloides (fig. 12) ubique ca. 0:065 latus, apice 
paullo oblique truncatus. Conductor emboli non eum margine inte- 
riore sive postico anfractus apicalis bulbi, sed cum eius latere in- 
feriore connatus, malore ex parte membraniformis fere, in parte 
posticá incrassatus; magnam partem deorsum directus est conductor 
emboli, valde inaequalis; latus eius anticum valde breve, cum mar- 
gine apicali, qui late concavus est, arcu lato coniunctum; latus 
posticum basi profunde concavum, apicem versus inaequabiliter 
fortiter convexum, cum margine apicali angulum format plus minusve 
acutum 2). Carinis corneis in pagina exterlore caret conductor em- 
boli. Facilius quam retinaculi et conductoris forma distinguitur Ar. 
displicatus a praecedentibus anfractu apicali bulbi; hic a fronte 
visus (fig. 12) multo minorem partem bulbi occupat quam in 11118, 
laevis, neque strüs obliquis in parte apicali ornatus, subter non 
tumidus. Pars apicalis anfractus huius ab imo visa rostrum format 
acutum, magis fere foras quam retro directum, latere postico fere 
in transversum, latere antico — parum curvato -- paribus fere 
angulis retro et foras directo, quum in praecedentibus rostri, in 
quod desinit anfractus apicalis bulbi, apex retro aut magis retro 
quam foras directus et latus exterius arcuatum sit. Pars anfra- 
etus huius ab apice magis remota latior est extrinsecus, obtusa; 
inter partes: basalem latiorem et apicalem compressam anfractus 
hic dente aut angulo parvo ornatur in limite inter parietem externum 
et superiorem, qui dens melius a parte anticá quam ab inferiore 
conspieitur. 

Stemma Aranei displicati Americani non differt. ni fallor, a stem- 
mate Ат. Westringii nisi denticulo anfractus apicalis bulbi melius 
evoluto (an constanter?; huius formae unum exemplum et Arane 
Westrigii tria modo exempla vidi). 

Aranei alpici (fig. 7) retinaculum spina est cornea, 0:50 mm sal- 
tem longa, parum aut vix curvata, quum ab imo adspicitur, in parte 
basali mediocriter compressa, scabra, in parte apicali fortiter com- 
pressa. laevis, paullo ante medium in latere antico ramo ornata brevi 


) Figura 5 nostra processum hunc a parte inferiore simulque paullo a fronte 
visum repraesentat. 

2) In figura 5 latus anticum conductoris cum margine apicali in lineam sig- 
moideo curvatam coniungitur, latus posticum brevius videtur. quam revera est. 

lato obtuso, fortiter compresso, scabro, parum divaricanti, cum cor- 
pore retinaculi, cui basi lata adnatus est, suleum profundum inclu- 
denti; apex retinaculi sub laminam tarsalem ingreditur et eA oceul- 
tatur. Processus phylloides basi insigniter latior quam basis emboli 
(са. 0:22 mm latus) paullo pone basim in latere antico subito an- 
gustatus, ceterum autem latitudine maximam partem subaequali 
(са. 0:15 mm), ad apicem in latere antico leviter angustatus. apice 
truncatus et leviter emarginatus. Pars anfractus apicalis bulbi, quae 
In apice stemmatis conspicitur, formam fere dimidii disci utrimque 
coneavi habet; paries externus disci huius (fig. 6), in longitudinem 
in arcum paullo inaequabilem curvatus, in transversum concavus 
est et transverse inaequabiliter non dense plicatus; margo disci an- 
tieus inferior corneus, compressus, extrinsecus dense oblique crena- 
tus; prope ab apice processus phylloidis hie limbus crenatus eva- 
nescit et paries externus lamellà ornatur corneà; lamella haec fere 
semilunaris est, іп margine apicali medio incisa, transverse posita, 
reclinata, basi deorsum curvatá totam latitudinem parietis occupat. 
Conductor emboli similis atque in proribus deest. 

Stemma Aranei inconspicui (fig. 8, 9) simillimum est stemmati 
А. alpici, sed minus et in partibus quibusdam quasi minus evolutum; 
retinaculum modo 0:35 longum, processus phylloides a fronte visus 
са. 0:27 (in А. alpico са. 0:45), latitudo maxima anfractus apicalis 
а fronte adspecti 040 (in A. айрісо 0:60). Totum stemma desuper 
visum ca. 06 longum, ca. 04 latum est in 4. inconspicuo. са. O'T 
longum et 0:6 latum in 4. alpico, margo inferior laminae tarsalis 
in Шо 0:52, in hoc 0°63 longus. Cum longitudine sua comparatum 
stemma latius est itaque et partes suae apicales maiores in A. alpico, 
quam in A. inconspicuo. Ad formam differunt paullo processus phyl- 
lodes et lamella in pariete externo anfractus apicalis bulbi sita; 
ille, a fronte visus, à basi usque ad apicem fortius et fere aequa- 
biliter angustatus est, apice, ni fallor, obtusus; lamellae commemo- 
ratae margo apicalis non incisus in medio. 


Mares, de quibus agitur, differunt inter se ex parte forma para- 
eymbii. Haec appendix laminae tarsalis in Araneo cucurbitino typico 
foras et paullo retro directa est, subito sursum curvata, parte sursum 
directa fortiter compressá, apice vero in bullam subito dilatatá de- 
planatam, in lateribus et ante prominentem, oblique positam: in par- 
tem interiorem inclinatam. Еадет aut fere eádem forma est para- 

cymbium Aranei cucurbitini opisthographi et maderiani, A. Cossoni, 
proximi; in hoc modo bulla apicalis ultra scapum non evidenter 
prominet in latere interiore. In Araneo alpico et inconspicuo bulla 
apicalis non deplanata, sed a lateribus fortiter compressa est, para- 
cymbium а parte posticá adspectum apice parum modo, a latere 
adspectum modice aut leviter in latere antico dilatatum videtur. Pa- 
racymbium Aranei displicati prope apicem in angulum rectum 
anteriora versus fractum est; angulus ipse fortiter in carinam acu- 
tam compresus, pars anteriora versus directa verum leviter modo 
compressa, apice obtusa. 

Fig. 1. 
Apex paracymbii sinistri a parte posticá visus: а — Агате cucurbitim, b — А. 
proximi, с A. alpici, а — А. displicati (Westringit); idem а latere visus: 
€ — A. alpici, f — 4. displicati; pars tibialis palpi sinistri a latere inferiore 
interiore visa: y — Aranet alpici, Њ — А. inconspicui, à — А. displicati 
(Americani) с -— A. displicati Europaei (A. Westringw) Й — А. cucurbitini, 
т — А. proxima. 


Araneus displicatus insignis est parte tibiali palporum in latere 
interiore in processum productá aeque circiter atque processus exte- 
rior longum, sed tenuiorem, apice obtusum; processus a parte postica 
magis cylindratus, a latere magis conicus videtur. Reliquae species 
carent tali processu. 

Processus partis tibialis subter in latere exteriore situs non eadem 
est formà in singulis speciebus, sed parum prodest ad eas distin- 
guendas. A parte inferiore interiore visus in formis Aranei cucur- 
bitini et in Araneo Cossoni longior est quam latior, circiter in !/, 
basali leviter dilatatus in latere postico, tum 1naequabiliter angusta- 
tus latere postico recto, antico arcuato, apice obtusus, in A. proximo 
latior quam longior, in parte basali minore leviter dilatatus, tum 
in latere antico arcuato, in postico recta fere linea subito angusta- 
tus, apice late obtusus; in A. Westringii aeque circiter longus ac 

latus. in parte basali minore leviter dilatatus fortius pone quam 
ante, tum in latere antico linea recta fere. in latere postico, quod 
in angulum manifestum fractum est, sinuato angustatus; in A. dis- 
plicato similis, sed paullo longior quam latior. minus evidenter dila- 
tatus basi et minus angustatus apicem versus. latere posticc parum 
angulato, apice latius obtuso; іп А. alpico insigniter latior, a basi 
usque circiter ad medium dilatatus fortius pone quam ante, tum 
inaequabiliter rotundato-truncatus, latere antico a basi usque ad 
apicem inaequabiliter rotundato, latere postico in angulum rectum 
fere fracto; in А. inconspicuo similis atque in A. alpico, angulo 
lateris postiei latiore et magis obtuso. 


Е notis. quae ad species Avanco cuburbitino similes distinguendas 
adhibebantur, non omnes satis certae et sibi constantes sunt. Cepha- 
lothorax rane? Westringii in mare vittis lateralibus nigricantibus. 
quales cephalothoracem 4». cucurbitini ornant, carere dicitur et re- 
vera caret nonnunquam aut fortasse plerumque, sed non constanter: 
mas huius speciei ad Bonnam a Dre Ph. Bertkau lectus et mas 
Americanus carent vittis els, quae contra optime expressae sunt 
in exemplis duobus 81115, quae vidi, altero in Galicia, altero in Si- 
berlà septentrionali! capto. — Armatura lateris inferioris femorum 
ПІ et IV, qua differre inter se dicuntur mares А. cucurbitini et A. 
аїрісі, insigniter mutabilis est in А. cucurbitino typico et opistho- 
grapho saltem (harum formarum solum mares sat multos, reliqua- 
rum autem perpaucos modo vidi). Occurrunt mares subsp. fypicac 
femoribus III subter aculeis, praeter apicales, duobus tantum, femo- 
ribus IV aculeis tribus, imo duobus modo fortibus et tertio tenui. 
armatis; subsp. opisthographa fortasse minus variat Бас in re, sed 
etiam in ea serles aculeorum saepe apicem femorum longe non 
attingunt |). 


Feminae. 
Araneus cucurbitimus typicus. Corpus epigynae (fig. 16) са 02 
longum. Ca. 0'6 latum. non multo itaque latius quam longius est 


1) Secundum Cel. E. Simonium (Les Arachnides de France, vol. I, pag. 49) 
tibia IV Ar. cucurbitin? ornatur intus serie aculeorum totam longitudinem occu- 
panti, Ar. alpici vero aculei respondentes dimidium basale internodii eius occu- 


pant, Nonne lapsus calami? 


sed plerumque in abdomen plus minusve impressum multo latius 
quam longius videtur; complanatum est. ca. 0:4 mm crassum, a parte 
inferiore visum а basi apicem versus modice dilatatum lateribus 
fere rectis, apice late rotundatum; a latere visum apicem versus 
paullulo angustatum, apice oblique rotundatum, latere postico fere 
recto. Paries inferior corporis in transversum convexus, transverse 
striatus, strlis recurvatis. Pone. in apice epigynae. excisus est hic 
paries pro receptione scapi in sinum latum, brevem, circiter 0:08 
mm modo longum. Supra. in pariete cum ventre contingenti, corpus 
epigynae in partes tres divisum est, mediam et laterales; harum 
utraque limbum format insigniter latum (ca. 015 mm). corneum, 
obscure coloratum, laevem, fere libratum, inaequabiliter incurvatum; 
pars media ad basim corporis aeque elevata atque partes laterales, 
in parte posteriore verum, multo maiore, plus minusve impressa ita, 
ut corpus epigynae hie fovea ornatum dici possit hexagoná, in late- 
ribus optime, ante (basim corporis versus) vero parum definitá, pone 
apertà et scapo epigynae modo clausa, са. 0:23 longa, 0:27 lata. 
Fovea haec a parte latissimá posteriora versus brevius et fortius 
angustata est quam anteriora versus. Scapus epigynae (fig. 25) valde 
brevis, са. 0:23.—0:26 latus, 0:16 longus (quum a parte posticá ad- 
spleitur) usque ad partem apicalem deflexam latitudine aequali, 
transverse plicatus, apice late rotundatus et concavus ita. ut hie 
foveà ornetur transversà. aeque atque pars basalis seapi lata. Scapi 
pars basalis sinum apicalem corporis replet et in eum ita impressa 
est, ut sub lente acuta tantum distinguatur; prominet pars apicalis 
excavata sola. 

Epigyné Агапеї Cossoni omnino eádem est forma atque Ағ. cucur- 
bitini typici. 

Aranei cucurbitini opisthographi femina adeo similis est formae 
typicae non solum aliis partibus sed etiam epigyná, ut ab ей diffi- 
611198 distinguatur, imo occurrunt. quamquam raro, exempla. quae 
utri subspeciei sint subiungenda, vix decerni potest. Epigyna his 
modo rebus distincta mihi videtur: foveae. quà paries superior cor- 
poris ornatur (fig. 20) latera plerumque arcuata potius quam in 
angulum fracta, fovea itaque rotundata potius quam hexagona, in 
parte medià fere. neque in posteriore latissima (nota parum perspieua 
et non satis constans), posterlora versus non aut parum fortius an- 
gustata quam anteriora versus. Scapus (fig. 23, 26) longior: aeque 
latus ac longus aut longior quam latior (ex. gr. 024 mm longus 

et latus; 0:27 lg, 0:24 lat.; 0:24 lg. 019 lat.; 031 lg, 0:21 lat... 
forma varians; quum aeque longus est ac latus. pone basim latissi- 
mus, basim et apicem versus leviter angustatus. parte apicali con- 
сама manifesto angustiore quam pars basalis; si longior est, latitudine 
parum inaequali esse solet; saepissime minus impressus est scapus 
in sinum apicalem corporis et pars eius basalis facilius conspicitur 
a latere quam in priore; ultra corpus epigynae non solum apex 
exeavatus, sed etiam pars quaedam el vieina prominet plerumque. 
Corpus epigynae plerumque plus minusve deorsum directum est 
in hae subspecie, in forma typicá vero plerumque ventri ad- 
pressum. 

Feminam Aranei cucurbitini maderiani ab exemplis subsp. opt- 
sthographae (scapo epigvnae brevi ornatis) distinguere nescio. 

Paries superior epigvnae etiam in Ar. displicato (et Westringit) 
et croatico suleis duobus longitudinalibus divisus est in tres partes. 
quarum lateralis utraque limbum similem format atque in Ar. cucur- 
bitino; pars media apicem versus dilatata lateribus plus minusve 
rotundatis. In А». displicato (fig. 19) pars media, tota cornea, etiam 
plana est et aeque atque laterales elevata, in parte posteriore sulco 
ornata longitudinali, vadoso aut profundiore, nonnunquam prope 
apieem corporis in ramos duos fortiter divaricantes diviso. Corpus 
epigynae са. 0:45 longum, 052 latum, 0:35 crassum, ab imo visum 
(aut à fronte, plerumque enim deorsum directum est) lateribus paene 
parallelis. apice — cuius pars maxima scapo tegitur —- leviter an- 
gustatum; a latere adspectum supra planum, apice oblique trunca- 
tum. margine apicali cum latere inferiore in angulum latum et rotun- 
datum coéunti. Seapus (fig. 24) in angulo commodum commemorato 
initium capit, apice in foveam excavatus, ceterum in transversum 
subplanus, transverse striatus, utrimque limbo sat crasso, paullulum 
elevato, obtuso, basim versus evidentiore, nonnunquam evanescent 
ornatus. forma paullo varians. eorpore nonnunquam parum, nonnun- 
quam evidenter, sed non dimidio. angustior (ex. gr. 0:45, 0:44, 0°37 
latus), parum aut insigniter longior quam latior (0:02, 055, 049 
latus) basi late truncatus, ceterum modo ovatus et apice lateribus 
leviter sinuatis aut rectis acuminatus, modo triangularis fere late- 
ribus paullo inaequalibus, modo denique circiter in ?/, lateribus fere 
parallelis et apice subito angustatus. A latere visus scapus parieti 
apicali corporis non adpressus et modo paene rectus, modo sat tor- 
titer sinuatus. Feminae Americanae unieae, quam vidi, corpus epi- 

gynae idem atque in exemplis Europaeis, scapus 0°55 longus, 0:39 
latus, et fere aequabiliter angustatus, parte apicali, ca. 0:13 longa. 
abrupte angustiore, hac parte excepta totus margine paullulo elevato 
limbatus. 

Aranei croatici epigyna (fig. 22) insigniter minor quam À. displi- 
сай; eius corpus 0:35 longum, 0:42 latum, simile atque in Бас specie, 
sed apice transverse truncatum, quum a latere adspicitur (an соп- 
stanter?) lamella media parietis superioris paullulo humilior late- 
ralibus. Seapus (fig. 30) ut in priore innatus, 020 latus, corpore 
itaque plus dimidio angustior, 0:32 longus, lateribus arcuatis, nullum 
vestigium limbi marginalis, sulco intus definiti, ostendens, latitudine 
insigniter inaequali, basi leviter constrictus, ad partem apicalem, 
quae in foveam excavata est, item constrictus, sive apice paullo 
latior quam prope eum. (Unicum modo exemplum huius speciei vidi; 
formà scapl varlat ea certo). 

In Araneo mediocri (Kulez.), quem feminam Ағ. proximi censeo. 
pars media parietis superloris corporis epigynae (fig. 17), ut in prae- 
cedentibus omnibus, partes laterales excedit latitudine in dimidio 
apicali epigynae; insignis est vero haec femina partibus lateralibus 
parietis eiusdem declivibus, neque libratis, praesertim apicem epi- 
супає versus, ita, ut partes hae in epigyná levatá a parte posticà 
adspectae apice angustatae et acutae videantur, neque usque ad 
apicem latitudine subaequali et apice rotundatae aut truncatae, ut 
in prioribus. Pars media parietis superioris, basi exceptà, impressa, 
арісе incisa, cordiformis; margines interiores partium lateralium 
apicem versus paullulo modo incurvati. Corpus epigynae 0°37 mm 
longum, 0:53 latum, 0°34 crassum (crassius itaqua quam in prioribus). 
a latere visum apice fere transverse truncatum, ab imo visum late- 
ribus fere parallelis, apice utrimque rotundatum, in parte medià 
scapo tectum. Scapus (fig. 29) in angulo inter parietem inferiorem 
et apiealem initium. capit, 0 24 latus, 044 longus est. in ?/, latissi- 
mus. basim versus et apicem versus modice angustatus, in !/, api- 
cali latitudine fere aequali et circiter dimidio angustior quam in 
parte latissimá. арісе subter in foveam transversam excavatus, in 
parte latissimá in transversum fere planus, limbo simili atque in А». 
displicato carens, a latere visus parieti apicali corporis adpressus, 
ultra eum insigniter prominens, sinuatus. (Etiam huius speciei femi- 
nam unam modo in manibus habeo. In feminà, quam superiore tenm- 
pore ut Ar. mediocrem descripsi, зсариз са. 0:40 longus, 0:24 latus, 

latitudine ubique subáequali, а basi apicem versus paullulo modo 
angustatus est). 

Araneus alpicus et A. inconspicuus differunt a praecedentibus 
omnibus forma parietis superioris corporis epigynae; pars eius me- 
dia multo angustior est, apicem versus parum modo dilatata, multo 
angustior quam partes laterales, quae sublibratae sunt. Corpus epi- 
gynae in plerisque exemplis Ar. alpici (fig. 21), quae vidi, circiter 
0:40 longum, 048 latum, 0:37 crassum est, а parte exteriore visum 
latere superiore recto, inferiore sigmoideo, apicem versus plus mi- 
nusve incrassatum, apice transverse truncatum aut oblique trunca- 
tum angulo inferiore producto; ab imo adspectum lateribus paene 
parallelis aut apicem versus paullulum dilatatum, apice fere toto 
basi scapi tecto. Seapus (fig. 27, 31) basi 0:37—0:39 latus, longitu- 
dine et forma insigniter varians: 0:42—0:57 longus; a basi apicem 
versus angustatus est scapus, lateribus crenatis, ceterum autem 
paene reetis aut parum sinuatis, triangulum format transverse pli- 
catum, pilosum. modo aequilaterum. modo paullo humilius, modo 
denique aeque fere altum atque basi latum; apex trianguli huius 
cum parte apicali scapi. subter profunde excavata, circiter 0:12 lata, 
collo coniungitur molliore, non piloso, quod manifeste contrahi et 
extendi potest; contractum non conspicitur (fig. 27) aut valde breve 
est, fortiter plicatum, parte apicali scapi parum angustius, extensum 
vero usque ad 0:13 longum, leviter modo plicatum, pallidum, dimi- 
dio angustius quam apex scapi. — Variat haee species non parum 
magnitudine epigynae; in exemplo quodam ad Marilavólgy (Hun- 
сапа meridionalis) lecto corpus epigynae 040 longum, 0-86 latum, 
0:34 crassum est, scapus basi 0:45 latus, 0 53 longus; in alio, in 
Galicia media eapto, corpus epigynae modo 0:26 longum, 0:32 latum, 
0:21 erassum, seapus basi 0:23 latus, 0:24 longus (adeo contractus, 
ut „collum“ non conspiciatur). 

Unieae feminae Aranei inconspicui (ad Bonnam lectae), quam 
subtilius examinare potui, epigyna (fig. 18) nulla re evidentiore ab 
epigynis parvis Ar. alpic differre videtur. Corpus eius 0:24 longum. 
0-85 latum, 024 crassum, a latere visum apicem versus non evi- 
denter incrassatum, арісе transverse truncatum; scapts parum an- 
gustior hasi quam corpus: 0:29 latus, 0:32 longus, apice 0:095 latus, 
ad formam similis scapo Ar. alpici. parte basali circiter dimidio 
latiore quam longiore, collo modice elongato, non angustiore quam 
apex. Epigyna exempli typici e Hispania septentrionali quod mihi 

Cel. E. Simon benigne communicavit. paullo maior videtur, corpore 
0:39 lato. scapo (fig. 28) basi 0:34 lato et aeque circiter longo, 
in parte apieali 0:13 lato. 


Praeter formam epigynae paucae modo notae plus minusve utiles 
esse possunt ad distinguendas feminas Araneo cucurbitino similes, 
ex. gr. armatura metatarsorum anteriorum et sternum colore fulvo 
suffusum in Araneo Cossoni (cfr. descriptionem Cel. E. Simonii loc. 
сіб), pictura dorsi abdominis, quae tamen, quoad e colore rubro 
constat (in A». displicato), cvanescit in exemplis diu in spiritu 
vini conservatis, puneta nigra, quibus dorsum abdominis in parte 
posteriore laterum ornatur, color ventris. 

Magnitudo et situs oculorum variant non parum in nonnullis 
saltem speciebus, et hanc ob causam generatim non multum est 
eis tribuendum. In Araneo Cossoni (feminà) quam communieavit 
mihi Cel. E. Simon. diameter oculorum mediorum posticorum 0:13 
mm explet, anticorum 0:115 mm, intervallum illorum 0:13, horum 
0:16, latitudo areae oculorum mediorum postica 0°37, antica 0:355, 
longitudo 0:42 mm explet. In feminis quatuor Av. cucurbitini іурісі 
modos respondentes hos inveni: 

018, 009, 010, 0135, 0:54 030, 0:84, 
0-115, 010, (0095, 012, 0:892 01, r 03% 
012, 0095, 009, 0145, 0432, 033, 0345. 
ОИ они UO, FOILS, 016) -03370327 03 


Oculi medii postici itaque non solum in А. Cosson sed etiam 
in A. cucurbitino maiores sunt quam medii antici; intervallum eorum 
in A. cucurbitino diametro modo aequale — ut in А. Cossoni, modo 
eá minus, area oculorum mediorum modo aeque longa, modo — 
ut in 4. Cosson — evidenter longior quam pone latior. 

Similem in modum atque in А. cucurbitino typico variant oculi 
medii in subsp. opisthographa. 

Aranet cucurbitini maderiani area oculorum mediorum ante paul- 
lulo magis dilatata est, quam in subsp. typica et opisthographa esse 
solet; eius moduli hi sunt: 

0115, 0095, 0095, 0145, 031, O34, 0:36. 

Araneus croaticus non differt ab А. cucurbitino modulis oculorum 

mediorum: 


012, 0095, 0095, 0-135, 0315, 0915, 0355. 

Oculi medi À. proximi variant paullo; in exemplo, quod in Ga- 
реа lectum credo, moduli eorum hi sunt: 

0115, 0085, 0115, 0145, 0310, 030, 0:34; 
feminae vero ad Baltim in Siberià lectae (Аг. mediocris Kulez.) area 
oculorum mediorum paullulo latior est ante quam pone. 

Araneus alpicus et inconspicuus differre paullo videntur inter se 
oculis mediis, quorum area (fortasse paullo magis declivis et) ante 
paullo magis dilatata est іп A. inconspicuo (cuius exempla tamen 
duo tantum vidil), quam in А. alpico'). Modi supra dieti hi sunt 
in exemplis duobus А. wzconspicui (quorum primum typus speciei 
est, secundum vero ad Bonnam lectum est a Dre Ph. Bertkau) et 
in exemplis quatuor 4. alpici: 

A. inconspicuus : 

0115, 0:115, 012, 0195, 033, 0-395, 0:39, 

0115, 0115, 013, 0-18, 0345, 0395, 040, 

А. alpicus: 

013, 0105, 0092, O17, 084, 0355. 031, 

0:095, 009, 0095, 017, 0305, 0325, 0355, 

inp 0095, 01057 017, 0:315, 0259 0539. 

0:115, 0085, O09, 010 029, 0325, 034. 

Numerus punctorum nigrorum, quibus dorsum abdominis огпа- 
tur in laterum parte posteriore non idem in singulis speciebus, sed 
etiam non satis sibi constans: 

A. cucurbitinus opithographus plerumque paribus punctorum quin- 
que ornatur, quorum quatuor in dorso, postremum vero in pariete 
postico abdominis situm est; puncta postrema minora quam prae- 
cedentia et ab eis aeque circiter atque а mamillis remota; rarius 
deest par punctorum postrenum et abdomen punetis modo octo 
pictum est. 

Etiam À. cucurbitinus maderianus et А. croaticus ornantur рипе- 
tis in pariete abdominis postico; in exemplo unico А. croatici, quod 
vidi, dorsum praeterea in uno latere punctis quatuor, in altero punc- 
tis quinque, in exemplis 4. тадетат (duobus) utrimque punetis 
quinque pletum est. 


t) Femina Hungarica, ut Eperra inconspicua prolata in „Araneae Hungariae" 
vol. I, pag. 191, 131, areà oculorum mediorum ante oculi radio tantum latiore 
quam pone, fortasse non А“. inconspicuus est sed А. alpicus punctis nigris in 
dorso abdominis carens et maculis albidis in ventre valde indistinctis ornatus. 

In Ar. cucurbitino typico рапа punctorum plerumque quatuor, 
rarlus tria, par postremum praecedentibus maius aut non minus sal- 
tem eta mamillis circiter duplo longius remotum quam a pari pen- 
ultimo; raro etiam paries posticus punctis duobus pictus ut in subsp. 
opisthographa. 

In Ау. displicato plerumque puncta utrimque 3, raro 4, rarissime 
2, 1n pariete postico abdominis nulla. 

Araneus alpicus saepissime punetis utrimque duobus ornatur, 
nonnunquam vero uno tantum, raro nullo; in uno tantum exemplo 
inter sat multa, quae examinavi, puncta tria vidi in uno latere, in 
altero dua. 

Ar. inconspicuus caret punctis nigris. 

Venter concolor est in subspeciebus Aranci cucurbitint, in Ar. 
Cossoni, croatico, proximo, inconspicuo; raro in A. cucurbitino typico 
et opisthographo vestigia macularum albidarum quatuor cernuntur. 
Venter Ағ. displicati, plerumque obscure coloratus, ad epigastrium 
fascia transversà albidá et pone eam pari macularum albidarum 
ornatur, rarius fascia in maculas duas aut tres divulsa est. Pieturae 
huius, evidentissimae in exemplis Sibiricis, modice expressae in 
exemplo Americano, nullum vestigium video in exemplis Polonicis 
plerisque et in exemplo Bonnensi; in nonnullis vero exemplis Polo- 
nicis venter albidus lineam mediain longam et ad eam utrimque 
maeulas binas purius albas, obsoletas ostendit. 

Aruneus alpicus saepissime paribus macularum albidarum duobus 
ornatur in ventre, bene expressis; nonnunquam maculae anteriores 
inter se confluunt plus minusve et ventris pictura similis fit atque 
in A. displicato; raro, praesertim. in exemplis parvis 1), pictura haec 
adeo obsolescit, ut venter concolor дісі possit. Quum vero, ut supra 
dietum est et ut scripserunt Dr. L. Koch, T. Thorel, W. Bósenberg, 
etiam puncta nigra dorsualia evanescant nonnunquam in hae specie, 
et epigyna 6195 nulla re evidentiore differat ab epigyná А. incon- 
spicui, facile crediderim feminas Ar. alpici et Ar. inconspicui diff- 
ciles nonnunquam esse ad distinguendum : occurrunt fortasse exempla 
harum specierum nulla re nisi forma areae oculorum mediorum inter 
se distincta. 


') Occurrunt exempla Агате. alpics, ©: cephalothorace 3:1 mm longo, 25 
lato, et 2:4 longo, 1:9 lato. 

Index. 


Araneus alpicus (L. Koch) pag. 238, 240, 241, 245. 247. 248. 
А. Cossont (E. Sim) 235, 240, 242. 246, 248. 

A. croaticus Kulez. 233, 243, 244, 246, 247, 248. 

A. cucurbitinus Clerck 231, 240, 241, 248. 


Й Е subsp. maderiana Kulcz, 231, 236, 240, 243, 246, 247. 

4 ў subsp. opisthographa Kulez. 282, 285, 240—242, 
246—248. 

» " subsp. typica Kulez. 232, 234, 239, 241, 246, 248. 


A. displicatus (Hentz) 237, 240, 241, 243, 248. 

A. inconspicuus (Е. Sim.) 239, 240, 241, 245. 247, 248. 
A. proximus Kulez. 232, 237, 240, 244. 247, 248. 
Epeira mediocris Kulez. 232. 

Е. ornata Blackw. 288. 

E. Westringii Thor. 232, 240. 241. 


Explicatio tabulae. 


1. Araneus cucurbitinus Clerck, subsp. typica, stemma (cum parte quadam 
laminae tarsalis) а parte inferiore visum. 

2. Araneus cucurbitinus Clerck, subsp. ophistographa, stemma a parte infe- 
riore visum. 

3. Araneus cucurbitinus Clerck, subsp. maderiana, stemma (omissá parte 
postica) a parte inferiore visum. 

4. Araneus proximus (Kulcz.), stemma a parte inferiore visum. 

5. Araneus displicatus (Hentz), stemma a parte inferiore visum (exempli 
Europaei). 

6. Araneus alpicus (L. Косі), stemma a latere exteriore visum. 

7. Eiusdem speciei stemma а parte inferiore simulque paullo a fronte visum. 

8. Ағалеив inconspicuus (E. Sim.), stemma а parte inferiore visum. 

9. Eadem pars eiusdem speciei а latere exteriore visa. 

10. Araneus proximus (Kulcz.) pars antica inferior bulbi a fronte visa. 

11. Araneus cucurbitinus typicus, bulbus a fronte visus. 

12. Araneus displicatus, pars tarsalis palpi sinistri a fronte visa. 

13. Araneus Cossont (E. Sim.) pars antica bulbi ab imo visa. 

14. Araneus proximus, conductor emboli cum parte processus phylloidis et 
emboli. 

15. Araneus cucurbitinus typicus, conductor emboli cum apice emboli et 
processus phylloidis. 

16. Eiusdem speciei epigyna desuper visa. 

17. Araneus proximus, epigyna desuper visa. 

18. Araneus inconspicuws, epigyna desuper visa exempli ad Bonnam lecti. 

19. Araneus displicatus, epigyna desuper visa. 

20. Araneus 
21. Araneus 
22. Araneus 
23. Araneus 
24. Araneus 
25. Araneus 
26. Araneus 
poris epigynae. 
27. Araneus 
excellentis). 
28. Araneus 
29. Araneus 
30. Araneus 
31. Araneus 


cucurbitinus opisthographus, epigyna desuper visa. 

alpicus, epigyna desuper visa. 

croaticus Kulcz., epigyna desuper visa. 

cucurbitinus opisthographus, epigyna desuper visa. 

displicatus, epigyna a parte postici visa. 

cucurbitinus typicus, epigyna a parte posticá visa. 
cucurbitinus opisthographus, scapus cum partibus vicinis cor- 


alpicus, epigyna a parte posticà visa (exempli staturá parva 
, 

inconspicuus, epigyna exempli typici a parte роз сл visa. 

proximus, epigyna a parte posticá visa. 

croaticus, epigyna a parte postica visa. 

alpicus, epigyna a parte posticá visa. 

